मृत्यु तो सभी की होनी है, वर्तमान सुधारना चाहते हैं तो किसी की मृत्यु के बाद भगवान या भाग्य को दोष नहीं देना चाहिए
गौतम बुद्ध से जुड़ी कथा है। बुद्ध अपने उपदेशों की वजह से बहुत प्रसिद्ध हो गए थे। लोग उन्हें काफी मानते थे। इसी वजह से एक बूढ़ी महिला की गौतम बुद्ध के पास पहुंची। उस महिला की बुद्ध के लिए गहरी आस्था थी। lesson of gautam buddha about death, we should focus on present, motivational story of gautam buddha
गौतम बुद्ध से जुड़ी कथा है। बुद्ध अपने उपदेशों की वजह से बहुत प्रसिद्ध हो गए थे। लोग उन्हें काफी मानते थे। इसी वजह से एक बूढ़ी महिला की गौतम बुद्ध के पास पहुंची। उस महिला की बुद्ध के लिए गहरी आस्था थी। दरअसल, उस महिला के बेटे की मृत्यु हो गई थी। महिला बहुत दुखी थी और उसने बुद्ध से कहा कि आप मेरे बच्चे को जीवित कर दीजिए।
महिला को लग रहा था कि बुद्ध उसके बेटे का जीवन बचा सकते हैं। बुद्ध ने महिला की बात सुनी और कुछ देर सोचने के बाद उन्होंने कहा कि ठीक है, मैं ऐसा कर दूंगा, लेकिन तुम्हें किसी ऐसे घर से मुट्ठी भर सरसों के दाने लेकर आना है, जहां कभी किसी की मौत न हुई हो। जिस परिवार ने किसी की मृत्यु का दुख नहीं देखा है, वहां से सरसों ले आओ।
महिला ने सोचा कि ये तो छोटा सा काम है। बूढ़ी महिला गांव की ओर चल दी और एक-एक घर में जाकर पूछने लगी। महिला जिस घर में जाती, वहां कहती कि अगर आपके घर में कभी किसी की मृत्यु न हुई हो तो एक मुट्ठी सरसों के दाने दे दीजिए।
गांव के सभी लोगों का यही जवाब रहता था कि हमारे घर में मृत्यु तो हुई है। कुछ लोगों की बढ़ी उम्र में हुई है तो किसी की असमय हुई।
जब सभी घरों से ऐसे ही उत्तर मिल रहे थे तो महिला समझ गई कि बुद्ध ने मुझे जरूर कुछ सोचकर ही भेजा है। जब वह लौटकर बुद्ध के पास पहुंची, तब तक वह जान चुकी थी कि एक दिन मौत सबको आनी है। उसका शोक लंबे समय तक नहीं मनाना चाहिए।
बुद्ध ने इस कथा में संदेश दिया है कि व्यक्ति को किसी की मृत्यु का ज्यादा शोक नहीं मनाना चाहिए, क्योंकि मृत्यु तो सभी की होनी ही है। शोक मनाने से वर्तमान खराब होता है और इसका असर हमारे भविष्य पर भी होता है।